Flemming Hansen (KF), 2002-04-05:
Det er ikke, fordi jeg skal gå ind for auktionsprincippet i Folketinget, men der var 90 pct.s tilslutning til det sidste forslag, og nu konstaterede jeg 98 pct.s tilslutning, og det er jeg utrolig glad for.
Jeg er glad for den åbenhed, som alle ordførerne har vist, og jeg kan kvittere med at sige, at en minister skal naturligvis være åben over for alt, hvad der sker under udvalgsarbejdet.
Det siger sig selv, det er en del af det parlamentariske system.
Det tror vi faktisk der kan, og jeg synes også, nogle af indlæggene i dag har peget på det.
Det synes jeg er meget, meget godt.
Jeg synes endda, indlæggene og svarene har været så positive, at man i virkeligheden kan undre sig over, at tingene ikke er indført for længst.
Når 98 pct. af Folketinget siger ja til et forslag, kan man undre sig over det, men jeg er i hvert fald meget, meget glad for det.
Det fremgår også af
høringssvarene, at det skal vi have belyst
Flere, bl.a. hr. Peder Sass, talte også om afstandskriterier, og det er jeg åben over for at diskutere.
Den eneste lille smule malurt, jeg har, er til hr. Albrechtsen, og det kan ikke undre.
Hr. Albrechtsen havde det synspunkt, som er lodret forkert, at det er vognmandsinteresser, regeringen ønskede at varetage.
Vi har ikke noget imod, at det går godt for vognmændene, bestemt ikke, men det er forbrugernes interesser, vi ønsker at varetage.
Det er alene forbrugernes interesser,
og det er derfor, vi har lavet lovforslaget, netop for at de kan få nogle flere alternativer til den kollektive trafik, der allerede findes, altså mere kollektiv trafik.
Jeg håber, hr. Martin Lidegaard hører efter - mere kollektiv trafik, sagde
Hr. Flemming Damgaard Larsen spurgte, om det giver øget mobilitet.
Jeg synes, eksemplerne fra Norge og Sverige viser - og det er også noget, jeg vil bede fru Videbæk om at høre efter - at 25 pct. af de nye rejsende i Sverige og Norge, der gik over til fjernbusser, kom fra bilerne.
Dermed opfylder vi jo et af de ønsker, som fru Videbæk havde, og det synes jeg er meget interessant.
Ja, det er der bestemt, og det er vel en ærlig sag.
Men det var endnu mere ærligt, at hr. Peder Sass alligevel sagde ja til forslaget, og det er jeg selvfølgelig glad for.
Der fremgår af lovforslaget noget om, at hvis man bor i hr. Peder Sass' amt, kan man ikke bruge systemet, fordi Roskilde Amt rent busmæssigt indgår som en del af Storkøbenhavn, og det vil jeg gerne kigge på.
Jeg vil være positiv over for, at udvalget kigger på det, for det er der da bestemt noget fornuft i.
Så talte hr. Peder Sass om de tyndt befolkede områder, og her synes jeg faktisk, hr. Poul Fischer havde en god betragtning.
Han brugte et spændende ord, der hedder baglandsbetjening, og det må jo være oplagt under udvalgsarbejdet at se på, om det er noget, man kan gøre noget ved.
Så havde hr. Poul Fischer nogle betragtninger, som jeg er bekendt med, om liberalisme: Skal man bare give frit slag?
Det er det, vi lægger op til i lovforslaget.
Vi har ikke rigtig i ministeriet kunnet finde andre løsninger, men vi har faktisk tænkt meget på det, fordi jeg har stillet mig selv spørgsmålet: Hvem skal afgøre, hvor meget behov der er for en rute fra X til Y?
Er det ministeren, der skal gå ud med et stopur og tælle passagerer, eller er det en embedsmand i ministeriet, eller er det Færdselsstyrelsen, eller hvem er det?
Så var jeg ved at falde ned af stolen, da hr. Homann fra SF sagde ja til forslaget.
Det er jeg meget taknemlig for.
SF er positiv over for fjernbusser, for de giver flere valgmuligheder til borgerne.
Jeg håber, at hr. Keld Albrechtsen hører godt efter, at hr. Homann sagde direkte: Det giver flere valgmuligheder for borgerne.
Det noterede jeg mig med stor glæde.
Det ved jeg ikke om man skal, men hvis der er nogle, der vil køre, skal man have det.
Jeg må gøre opmærksom på, at InterCity Lyn kun går til Århus, men ikke ud til Rønde.
Sådan er trafik jo bygget op, der skal være et kundeunderlag.
Så skal jeg rette en misforståelse.
Hr. Morten Homann talte om udbud, men vi udbyder ikke disse ruter, vi tager imod nogle ansøgninger i Færdselsstyrelsen.
Det er en væsentlig forskel mellem det hidtidige og det kommende.
Hr. Martin Lidegaard var meget positiv over for forslaget - det er jeg glad for - og stillede spørgsmålet: Hvordan spiller det sammen med anden kollektiv trafik?
Det er jo netop sådan noget, udvalget må se på.
Jeg kan referere til det, hr. Poul Fischer udtrykte med ordet baglandsbetjening, det synes jeg er et spændende ord.
Hr. Keld Albrechtsen gik imod, og her skal jeg bare understrege, at det er ikke vognmandsinteresser, vi ønsker at varetage med forslaget.
Vi har ikke noget imod, at vognmændene bliver glade, men det er forbrugernes og alene forbrugernes interesser, vi ønsker at varetage med dette lovforslag.
Jeg vil takke for modtagelsen.